  Туспуктэм: Удмуртиысь тӧролэн но кивалтэтлэн пресс-службазы Майя Бывальцева 0+ 28-30 коньывуонэ Ижкарын малпанъёсъя но ӵектосъёсъя патриот мылкыдо «Историческая память» фестиваль ортчоз. Со улсын кенешонъёс, коммерци луисьтэм огазеяськонъёслэн но дышетсконниослэн ӵектосъёсынызы тодматонъёс, усьтэм урокъёс, лекциос, адӟытонъёс, творчествоя возьматонъёс радъяськозы. Со сярысь Удмуртиысь тӧролэн но кивалтэтлэн пресс-службазы ивортӥз. 28-тӥ коньывуонэ Ижысь Шор площадьын «Герои и победы» фотобульвар ортчоз. Со Быдӟым Атыкай ож дыръя Украинаез мозмытэм геройёслы но туала вакытэ нимысьтыз ожгар ужрадэ пыриськисьёслы сӥземын луоз. Адӟытонлэн инъетаз – туспуктэмъёс, улонысь учыръёс, ужкагазъёс. Геройёс пӧлын Удмуртиын вордскемъёс но луозы. Нырысь фотоадӟытон Ижын ужалоз, собере мукет каръёсытӥ но ёросъёстӥ ортчоз. Озыь ик фестиваль улсын «Мой герой 18!» флешмоб ялӥзы. Элькунын улӥсьёс песятайзы, атайзы, агай-вынзы, эшсы, матысь адямизы сярысь мерлыко вотэсъёсын вераны яке туспуктэмзэс поттыны но #ОнМойГерой #МойГерой18 #настоящиймужчина #историческаяПамять #РВИО18 хештегъёс ватсаны кулэ. Флешмобе пыриськисьёслы сертификатъёс сётозы. Тужгес трос кельшон пусъёсты люкам ивортонъёсты синпель кузьымъёсын пусъёзы. Фестиваль Россиысь ожгар историяя огазеяськон, Калыкез дышетонъя министерство но Кун Думаысь депутат, Россиысь ожгар историяя огазеяськонлэн Удмуртиысь ёзэтэзлэн кивалтӥсез Лариса Буранова юрттэмен радъяське. Тегъёс: Мерлык история Удмуртия  